Lightsheer Duet er designet til at fjerne hår - året rundt
Som en af de få klinikker i Danmark, er Retouch Clinic stolte af at kunne tilbyde vores helt nye diodelasermaskine til hårfjerning: Lightsheer Duet.
Lightsheer Duet er udelukkende designet til at fjerne hår permanent og på alle hudtyper –selv hvis huden er mørk. Det gør det muligt at fjerne hår med laser året rundt.
De fleste klinikker har en IPL-maskine, som mange af økonomiske årsager anvender til både fjernelse af hår, karsprængninger, brune pletter og rødme i huden. Hos Retouch Clinic anvender vi ikke IPL til hårfjerning, men i stedet vores diodelaser, der udelukkende er fremstillet til at fjerne hår.
Lightsheer Duet forkorter behandlingstiden
Lightsheer Duet er en højteknologisk diodelaser, som verden over betegnes som den gyldne standard til hårfjerning med laser. Lightsheer Duet er den mest anvendte maskine til permanent hårfjerning i USA grundet dens sublime præstation i kliniske undersøgelser og muligheden for at behandle selv de mørkere hudtyper.
Maskinen er hurtigere og mere effektiv sammenlignet med andre maskiner. Med andre hårfjerningsmaskiner tager det omtrent 2 timer at behandle et helt ben. Med Lightsheer Duet er det muligt at forkorte behandlingstiden til under den halve tid.
Skånsom og næsten smertefri behandling
En diodelaser er langt kraftigere og mere effektiv sammenlignet med IPL-systemet, hvorfor du hurtigere og mere skånsomt kan komme af med de uønskede hår. Lightsheer Duet anvender vakuum og har et indbygget kølingsystem, som gør behandlingen næsten smertefri. Det afhænger dog af, hvor du skal have fjernet hår. Der er forskel på at få fjernet hår fx i ansigtet, på brystet, ryggen og benene. Har du prøvet epilering og voksbehandling, som kan være meget smertefuldt, vil du opleve væsentlig mindre smerte ved denne type behandling.